# Tātauira Marohitanga o Te Tahua o He aka ka toro

Me whakamahi tēnei tātauira hei whakaoti i tō marohitanga mō te tahua o He aka ka toro. Mō ngā mōhiohio o tēnei āheinga pūtea, tirohia ā mātou paetukutuku.

Mā te tuku i te marohitanga, e whakaae ana koe ki ngā [Kauapapahere pūtea, ngā ture me ngā here a MBIE](#_MBIE’s_funding_policies,).

Nōu te haepapa ki te whakarite i ngā rōpū katoa i tohutorotia i tō marohitanga:

* ki te whakaū i te tika o ā rātou taipitopito whaiaro, me te āhua me te nui o tā rātou whai wāhi ki ngā mahi i whakamāramatia i roto i te marohitanga
* ki te pānui, me te whakaae ki ngā ture me ngā here o te tuku marohitanga me ngā mōhiohio ka pānuitia e mātou ki te iwi tūmatanui.

### Ngā Herenga Whakaoti me te Tuku Marohitanga

* Whakamahia tēnei tātauira hei whakaoti i tō marohitanga, ka kape i ngā kiko ki tā mātou Pūnaha Whakahaere Haumi (IMS).
* Me [tono āheinga ki te IMS](https://www.mbie.govt.nz/science-and-technology/science-and-innovation/funding-information-and-opportunities/process/ims/) i mua i te whakaoti i tō tono. Tēnā me tono āheinga koe i te kotahi wiki i mua i tō tuku i tō tono.
* Me urupare ki ngā pātai katoa, ka whakamahi i ngā upoko ririki mēnā he āwhina tērā kia māmā ake te pānui.
* Ko te Wāhanga 3 anake o te tātauira marohitanga ka aromatawaitia.
* Ka taea te whakamahi pikitia, kauwhata me ngā kuputoro.
* Ka huaki te tomokanga tono ā te 31 o Hūrae 2023, ā, ka kati ā te 12pm, te 21 o Hepetema 2023. He mea nui kia mōhio ake, ko te tikanga o te tahua nei ko 'e mua kaikai', ā, ka wawe te whakamatua mēnā ka eke te uara o ngā tono katoa i te $4 miriona (hāunga te GST) i mua o te rā kati.
* Ki te whakamatuatia te tomokanga, kāore a MBIE e whiwhi tonu hou kia wātea mai anō he tahua hei tērā o ngā hruinga.
* Ina whakarerekētia tēnei tahua, ka whakamōhiotia koe mā te īmēra, ka tāia hoki ki te paetukutuku a MBIE. E tāpiritia ai koe ki tēnei rārangi whakamōhio ā-īmēra, īmēra ki [EIVM@mbie.govt.nz](mailto:EIVM@mbie.govt.nz).

## Tātauira Marohitanga

### Wāhanga 1: Mōhiohio Kaupapa

|  |
| --- |
| * 1. **Taitara katoa**   I te 12 kupu, iti iho rānei, homai te taitara o tō kaupapa.  Whakaurua tō whakautu ki konei... |
| * 1. **Tapeke o te Pūtea MBIE e tonoa ana**   Tautuhia te tapeke o te pūtea e tono ana koe i a MBIE.   * + Ngā takuhe iti: atu ki te $50,000 mō ngā kaupapa 3 ki te 12 marama   + Ngā takuhe wawaenga: atu ki te $100,000 mō ngā kaupapa 3 ki te 12 marama   + Ngā takuhe nui: atu ki te $250,000 mō ngā kaupapa 12 ki te 24 marama   Ko ngā tapeke katoa, kāore he GST i roto.  Whakaurua tō whakautu ki konei... |
| 1.3 Rā tīmata me te rā mutu o te kaupapa  **Rā tīmata**  Whakaurua tō whakautu ki konei...  **Rā mutunga**  Whakaurua tō whakautu ki konei... |
| 1.4 **Kaiwhakapā matua**  Homai te ingoa, te īmēra me te nama waea o tō kaiwhakapā matua. Me whaimana tēnei tangata ki te kōrero i tō marohitanga ki a mātou, ā, ka whiwhi i ā mātou whakawhiti kōrero, kōrero hou hoki.  Whakaurua tō whakautu ki konei... |
| 1.5 **Kaiwhakapā tuarua**  Homai te ingoa, te īmēra me te nama waea o tō kaiwhakapā tuarua. Me rerekē tēnei kaiwhakapā tuarua i tō kaiwhakapā matua.  Whakaurua tō whakautu ki konei... |

### Wāhanga 2: Māraurautanga

|  |
| --- |
| 2.1 **Ko wai e āhei ana ki te tono**  Me tutuki i ngā kaitono ngā paearu māraurau katoa i raro, e aromatawaitia ai tā rātou marohitanga. Ki te kore te kaitono e ū ki ēnei paearu, ka whakakorea tana tono pūtea i runga i ngā take māraurau.   * + Me whakahaere Māori te rōpū manature o Aotearoa e tuku tono ana (tae atu ki ngā pakihi kiratahi). Ko te tautuhi o te whakahaere Māori, he rōpū e tautohu ana i a ia anō hei Māori. Tērā pea e whakakanohi ana ēnei momo rōpū i ngā iwi, ngā hapū me ngā marae, he momo rōpū rānei kāore e tautuhia ana e te whakapapa.   + Kāore ngā tari Kāwanatanga (e tautuhia ana i raro i te Āpitihanga 2 o te Public Service Act 2020) me ngā hinonga Karauna, tae atu ki ngā whare wānanga, ngā wānanga me ngā CRI e āhei ana ki te tono pūtea.   + Kāore ngā rōpū turuki e puritia ana e ngā hinonga Karauna e āhei ana ki te tono pūtea.   + Me kore tō marohitanga e whai hua mā tētahi rōpū kāwanatanga o Rūhia (tae atu ki, engari kāore e whāiti ki, te tautoko i ope tauā o Rūhia, ngā mahi haumaru rānei), tētahi atu rōpū i waho o te kāwanatanga rānei e tirohia ana tērā pea kei te whai wāhi ki te riri.   + Me kore tō marohitanga e whai pānga ki ngā mahi kua oti kē te whiwhi pūtea i tētahi atu tari kāwanatanga.   + Mā te tuku marohitanga, e whakaae ana ngā kaitono (me ngā hoa rangapū) ki ngā ture me ngā here o te Whakaaetanga Tuku Pūtea.   + Mēnā he kirimana hohe ā tō whakahaere mō te tahua o He aka ka toro i te wā nei, kāore e taea e koe te tuku i tētahi atu tono pūtea kia mutu rā anō tō kirimana o te wā nei.   + Me tuku ngā tono i roto i tā mātou Pūnaha Whakahaere Haumi (IMS), ā, me ū ki ngā tikanga whakatakoto, kiko, me ētahi atu herenga ā-whakahaere e noho ana i roto i tēnei āheinga whiwhi pūtea.   E tutuki ana i tō tono ēnei paearu katoa?  Āe/Kāo |

### Wāhanga 3: Kairangi (50% te taumaha) Pānga (50% te taumaha)

|  |
| --- |
| 3.1 **Whakarāpopoto o te kaupapa (100 kupu iti iho rānei)**  Whakarāpopototia tō kaupapa mā te tuku mai i:   * + Te whāinga o tō kaupapa   + Te hua o tō kaupapa ki te Māori   Whakaurua tō whakautu ki konei... |
| 3.2 **Kairangitanga: Hautūtanga Māori (200 kupu iti iho rānei)**  Kōrero mai i te āhua o te hautūtanga Māori o tō kaupapa? Whakamāramatia mai te tūranga o te Māori i te:   * + hautūtanga me te mana whakahaeretanga o te kaupapa   + whai wāhitanga o te hapori ki te kaupapa   + whakahaeretanga o te kaupapa me ngā kaimahi, kaikirimana rānei kei roto.   Mēnā e whakaaro ana koe ki te mahi rangapū ki ētahi atu, tēnā whakamāramatia mai te wāhi ki a rātou, ā, me te āhua o te mahi ngātahi.  Whakaurua tō whakautu ki konei... |
| 3.3 **Kairangitanga: Ngā Pātai Takuhe Motuhake**  **Takuhe Iti Anake**  I roto i te 200 kupu iti iho rānei, kōrero mai i te āhua o te whanake a te kaupapa nei i te raukaha me te āheinga o tō whakahaere, ngā tāngata rānei o roto, ki te ārahi me te whai wāhi ki ngā mahi rangahau, pūtaiao me te auaha?  Whakaurua tō whakautu ki konei...  I te 200 kupu iti iho rānei, āta whakamāramatia ngā wero matua, ngā arawātea rānei kua tautuhia e koe, ā, me ngā mahi ka whāia e koe ki te whakatau i ēnei.  Whakaurua tō whakautu ki konei...  **Kuputuhi āwhina**  Ko ngā takuhe iti, he pūtea atu ki te $50,000 (hāunga te GST), ā, mō ngā kaupapa e tautoko ana i te takatūtanga ki te rangahau. Hei tauira, ngā hui me ngā wānanga ki te tautuhi i ngā matea mōhiohio/rangahau, te whiwhi tohutohu mō ngā tikanga pūtaiao, me te rapu tautoko ā-mātanga hoki/rānei.  **Takuha Wawaenga Anake**  I te 200 kupu iti iho rānei, kōrero mai mō te kaupapa rangahau e marohitia ana e koe, ā, he aha te wero ā-mōhiohio, ā-rangahau rānei e whakatutukihia ana e tēnei kaupapa.  Whakaurua tō whakautu ki konei...  I te 200 kupu iti iho rānei, āta whakamāramatia ngā wero matua, ngā arawātea rānei kua tautuhia e koe, ā, me ngā mahi ka whāia e koe ki te whakatau i ēnei.  Whakaurua tō whakautu ki konei...  **Kuputuhi Āwhina**  Ko ngā takuhe wawaenga ka eke ki te $100,000 (hāunga te GST). Ka tautoko ngā takuhe wawaenga i ngā kaupapa whakawhanake āheinga nunui, me ngā kaupapa rangahau iti ake hoki/rānei. E hāngai ana hoki ngā takuhe wawaenga hei tautoko i te huringa tuarua o tētahi kaupapa.  **Takuhe Nui Anake**  I te 200 kupu iti iho rānei, āta whakamāramatia ngā wero matua, ngā arawātea rānei kua tautuhia e koe, ā, me ngā mahi ka whāia e koe ki te whakatau i ēnei.  Whakaurua tō whakautu ki konei...  I te 200 kupu iti iho rānei, kōrero mai mō te kaupapa rangahau e marohitia ana e koe, ā, me tō mahere ki te whakawhiti i aua kitenga rangahau ki ngā mahi ō-kiko e whai hua ai te Māori?  Whakaurua tō whakautu ki konei...  **Kuputuhi Āwhina**  Ko ngā takuhe nui ka eke ki te $250,000 (hāunga te GST), ā, ka tautoko i ngā kaupapa e whakamana ana i ngā hapori, i ngā kairangahau rānei ki te whakahaere rangahau, me te whakawhiti i aua rangahau ki ngā mahi ō-kiko rānei/hoki. Hei tauira, ngā kaupapa nui ake, e uru ai ngā āhuatanga o te whakawhiti i ngā rangahau i waenga i ngā hapori Māori. |
| 3.4 **Kairangitanga: Ngā Tāngata me ngā Rauemi** **(200 kupu iti iho rānei)**  Kōrero mai mō ngā pūkenga, ngā rauemi me ngā tohungatanga e hiahiatia ana ki te kawe i tēnei kaupapa, tae atu ki ngā kaimahi matua.  Whakaurua tō whakautu ki konei... |
| 3.5 **Pāpātanga: Ngā Hapori Māori (200 kupu iti iho rānei)**  Kōrero mai mō te āhua o te āwhina a tēnei hōtaka i ngā hapori Māori ki te whakauru atu, me te whakamahi i ngā rangahau, te pūtaiao me te auaha.  Ko ētahi tauira o te pāpātanga me ngā putanga ko te:   * + tuitui hononga mō ngā arawātea RSI anamata   + tautuhinga o ngā arawātea anamata, me   + te whanaketanga o te manawaroatanga.   Whakaurua tō whakautu ki konei... |
| 3.6 **Pāpātanga: Ngā hua (400 kupu iti iho rānei)**  Kōrero mai he aha ngā hua ōkiko ki te Māori ka hua ake i tēnei kaupapa?  Ko ētahi tauira o ngā hua ōkiko ko te:   * + whanaketanga āheinga   + whai wāhi me te tuitui hononga   + whakaputanga whakaaro me te mātauranga, te tiri me te whakawhiti   + tautuhinga o ngā āheinga anamata   + whanaketanga o te manawaroa me te mana Motuhake.   Whakaurua tō whakautu ki konei... |
| 3.7 **Mahere Pūtea**  Tēnā whakaurua he mahere pūtea whakatau tata, (hāunga te GST). He tauira anake te tūtohi i raro nei.   |  |  | | --- | --- | | Tūemi | Rahi $(hāunga te GST) | | Ngā Utu Kaimahi |  | | Ngā haerenga |  | | Ngā Wāhi Noho |  | | Ngā Rauemi me Whakatange |  | | Ngā Utu Whakahaere |  | | Tētahi atu (tautuhia mai) |  | | Tapeke |  |   **Ngā tuhipoka mō te mahere pūtea:**   * + Kāore e utua ngā whakapaunga pūrawa mō ngā taputapu mauroa, kei tua noa i te wā kirimana o te kaupapa.   + Ko ngā tapeke katoa, kāore he GST i roto. |

### Wāhanga 4: Ngā pānga taharua

|  |
| --- |
| 4.1 **Ngā pānga taharua**  Whākina ngā pānga taharua hāngai, tāhapa rānei, ka tohu i te āhua o te taharua. Tērā pea ka whai wāhi ngā tūpono pānga taharua ki ngā Kaiaromatawai, ngā kaimahi a MBIE, ngā kaiwhakapā rānei. Tirohia ā mātou paetukutuku.  Whākina ngā pānga taharua i konei... |

### Wāhanga 5: Tauākī Tūmatanui

|  |
| --- |
| 5.1 **Tauākī Tūmatanui**  Mēnā ka whiwhi pūtea tō kaupapa, ka tāia tēnei tauākī ki tā mātou paetukutuku, ā, tērā pea ka pānuitia ki te whaitua tūmatanui.  I te 300 kupu iti iho rānei, tukua mai he tauākī tūmatanui e whakamārama ana i tō kaupapa. E pōhiritia ana e mātou ngā tauākī tūmatanui i roto i te reo Māori. Tēnā whakaurua:   * + ngā whāinga me ngā putanga o tō kaupapa   + ka pēhea tō whakatutuki i ngā whāinga me ngā putanga   + ngā hapori me ētahi atu rōpū e mahi ana i tō taha   + te wā ka tū o te kaupapa   + ngā taipitopito whakapā e taea ana te whakaputa, hei whakamahi mā te iwi tūmatanui, mā ngā arapāho hoki/rānei..   Kaua e whakauru i ngā mōhiohio matatapu, he tohutoro, he whakaahua, he ataata, he oro rānei.  Whakaurua tō whakautu ki konei... |

### Wāhanga 6: Mōhiohio tāpiri (Kāore e Aromatawaitia)

|  |
| --- |
| 6.1 **Nō whea koe rongo ai mō te tahua**  Kōrero mai nō whea koe i rongo ai mō te tahua, kia pai ai tā mātou whakapai ake i te huarahi whakawhiti kōrero.  Whakaurua tō whakautu ki konei... |
| 6.2 **Whakahaeretanga Mana Whakairo Hinengaro (200 kupu iti iho rānei)**  Whakamāramatia:   * + te āhua o tō hopu me te aroturuki i ngā mana whakairo hinengaro ka hua ake i roto i te kaupapa   + mēnā ko te angitu o tō kaupapa e whirinaki ana ki te āheinga ki ngā mana whakairo hinengaro kua oti kē te hanga, he whakaaetanga tāu ki te whakamahi i ēnei mana.   + mēnā e mahi ngātahi ana koe ki ētahi atu whakahaere, he aha ngā mahere whakahaere mana whakairo hinengaro kua whakaritea.   Whakaurua tō whakautu ki konei... |
| 6.3 **Mahere Whakahaere Tūraru(200 kupu iti iho rānei)**  Whakamāramatia ngā tūpono tūraru ki te kaupapa e marohitia ana. Tēnā tohua te tūponotanga o te tūraru, me ngā rautaki hei whakamaurutanga.  Whakaurua tō whakautu ki konei... |
| 6.4 **Ngā herenga matatika me ngā waeture motuhake (200 kupu iti iho rānei)**  Mēnā e hāngai ana, tēnā whakamāramatia ngā herenga matatika me ngā waehere, me ngā whakaaetanga rānei/hoki e hiahiatia ana ki te kawe i tō kaupapa. Kōrero mai ki te wā e matapaetia ana e koe ka riro mai ai aua whakaaetanga.  Whakaurua tō whakautu ki konei... |
| 6.5 **Ngā kupu matua**  Tāurua atu ki te rima ngā kupu matua (i waenga i te 3 me te 55 pū te roa) e whakamārama ana i te āhua o te taha pūtaiao me te hangarau o tō kaupapa. Kaua e whakauru kupu rāpoto.  Whakaurua tō whakautu ki konei... |
| 6.6 **Tauwāhi o te kaupapa**  Ka tū te kaupapa ki hea? Kōwhiria mai i ēnei rohe:   |  |  | | --- | --- | | Te Tai Tokerau  Tāmaki Makaurau  Waikato  Te Moana-a-Toi-te-Huatahi  Taranaki  Te Tairāwhiti  Te Matau-a-Māui  Manawatū-Whanganui  Te Whanganui-a-Tara | Te Tai-o-Aorere  Whakatū  Te Tauihu-o-te-waka  Te Tai Poutini  Waitaha  Rēkohu / Wharekauri  Ōtākou  Murihiku | |
| **6.7 Pānga iwi**  Kōrerotia mai ngā hononga ā-hapū, ā-iwi e whai pānga ana ki tō rōpū, tō kaupapa rānei.  Whakaurua tō whakautu ki konei... |

## Ngā kaupapahere, ngā ture me ngā here tuku pūtea a MBIE

Mā te tuku tono, e whakaae ana koe ki ngā kaupapahere, me ngā ture me ngā here tuku pūtea a MBIE. E kore tēnei arawātea tuku pūtea, e kore hoki tētahi atu kirimana ka hua ake i te tukanga tono e hanga whakaaetanga rangapū i waenga i a MBIE me te Kaitono.

### Ngā kaupapahere tuku pūtea

E whakaatu ana ā mātou kaupapahere tuku pūtea i tō mātou takohanga ki:

* te arāwātea tōkeke, ōrite hoki mā te katoa, kia uru mārika ki te pūnaha pūtaiao.
* te whakarite tutuki i ngā raraunga pūtaiao ka hua ake i ngā haumitanga, ngā manako mōkito o te whakahaere pai i ngā raraunga, me te wātea ki te iwi tūmatanui.

Mō ētahi atu kōrero tirohia tā mātou pae tukutuku [Agencies, policies and budget initiatives](https://www.mbie.govt.nz/science-and-technology/science-and-innovation/agencies-policies-and-budget-initiatives/).

### Ngā ture me ngā here tuku pūtea

1. Ahuwhānui

1.1 He whiriwhiri-kore ngā ture me ngā here, ā, kaua e tuku urupare. Ko ngā kaitono katoa ka tuku marohitanga, ka kīia e mātou kua whakaae ki ngā ture me ngā here Tono Marohitanga, kāore nei he tāpuitanga, he taurangitanga rānei.

1. Ngā whakatewhatewha me te whirinaki ki ngā mōhiohio

2.1 Me mātai e koe tēnei Tono Marohitanga me ngā tuhinga katoa i tohutorotia e tēnei Tono Marohitanga, ā, me whakahaere i ngā whakatewhatewha e tika ana, i mua i te tuku marohitanga. Ki te māharahara koe ki te tikanga o tētahi wāhanga o tēnei Tono Marohitanga, me whakatakoto rawa koe i roto i tō marohitanga te whakamāoritanga, me ngā whakaarotanga i whakamahia e koe.

2.2 E kore a MBIE e noho papanga (ā-kirimana, ā-tūkino, tae atu ki te tōtōā, tētahi atu rānei) ki tētahi atu e whirinaki ana ki ngā mōhiohio i whakaratoa e MBIE, e tētahi atu mā MBIE rānei, i roto i tēnei Tono Marohitanga, e hono ana rānei ki te Tono Marohitanga.

1. Te whirinakitanga a ngā kaitono

3.1 Ko ngā mōhiohio katoa kei tēnei Tono Marohitanga, i tukua rānei ki a koe e MBIE, ko tōna kaupapa he āwhina i a koe ki te whakarite i tō marohitanga. Kua nanaiore a MBIE ki te whakarite i te pono o aua mōhiohio. Engari kāore anō i manatokotia motuhaketia, ā, e kore pea e hou rawa.

1. Te whirinakitanga a MBIE

4.1 Tērā pea ka whirinaki a MBIE ki āu tauākī katoa i tō marohitanga, tae atu ki ngā whakawhiti kōrero, whiriwhiri kōrero hoki ki a MBIE me āna āpiha. Mēnā ka whiwhi pūtea tētahi marohitanga i a MBIE, ka whakaurua pea aua tauākī ki tētahi Whakaaetanga Hōtaka Mahi.

4.2 Me whakarite koe i te tika o ngā mōhiohio katoa ka tukuna e koe ki a MBIE. Kāore he takohanga a MBIE ki te hihira i tētahi marohitanga mō ngā hapa, ngā mahuetanga, ngā hēnga rānei. Me wawe tō whakamōhio i a MBIE kia mōhio koe ki ētahi hapa, mahuetanga, hēnga rānei i tō marohitanga, i roto rānei i ētahi mōhiohio āpiti i tukuna e koe.

1. Ngā whakapoapoa

5.1 Me kaua koe e tuku whakapoapoa, ahakoa he aha, ahakoa hāngai, tāhapa rānei, ki tētahi kaiaromatawai o te pae, tētahi āpiha, kaimahi, kaitohutohu, tētahi atu māngai rānei a MBIE, e hono ana ki ēnei Tono Marohitanga.

5.2 Ka mau tonu ngā whakawhiti kōrero o ia rā (e pā ana ki te whiwhi pūtea i raro i ngā whakaritenga o te wā nei i waenga i a MBIE me tō rōpū) ki ngā kaiwhakapā kua whakaingoatia. Engari hei te wā o te tukanga Tono Marohitanga, me kaua koe e whakamahi i ngā kaiwhakapā o ia rā ki te patipati, ki te kōrero i ngā taipitopito o tēnei Tono Marohitanga, tētahi atu tono rānei e whakaaro ana koe ki te tuku, ki tētahi tangata i MBIE, āna āpiha rānei, tae atu ki ngā kaiaromatawai o te pae.

1. Te mana pupuri me te mana hinengaro

6.1 Ka noho tonu te mana pupuri ki a MBIE o tēnei Tono Marohitanga me ētahi atu tuhinga ka whakaratoa e MBIE ki a koe. Ko te manatā katoa, me ētahi atu mana kei tēnei Tono Marohitanga, me ētahi atu tuhinga, mōhiohio rānei i whakaratoa ki a koe, ki tētahi atu tangata rānei e MBIE, e tētahi atu mō MBIE rānei e hono ana ki tēnei Tono Marohitanga, ka noho tonu, ka puritia tonu i ngā wā katoa, e MBIE, e ōna kaituku raihana rānei.

6.2 Ka tono pea a MBIE, ahakoa te wā, te whakahokinga wawe o ngā tuhinga katoa i whakaratoa ki a koe, me ngā tāruatanga. Me tautuku wawe koe ki tētahi momo tono pēnei.

6.3 Ko ngā marohitanga me ngā mōhiohio ka tukua e koe ki a MBIE, ka noho hei pupuritanga nā MBIE, ā, e kore pea e whakahokia ki a koe. E kore te mana pupuri o te Mana Hinengaro o tētahi marohitanga e riro kia MBIE. Engari, i te wā e tuku ana i te marohitanga, e tuku ana koe i te raihana tohakore-kore, whakawhitinga-kore, mutunga-kore hoki ki a MBIE ki te pupuri, te whakamahi, te whāki me te tārua i tō marohitanga, mō ngā take katoa e pā ana ki tēnei tukunga Tono Marohitanga.

6.4 Kāore e uru ki te Mana Whakairo Hinengaro te mātauranga Māori.

6.5 Mā te tuku marohitanga, ka oati koe e kore e takahia ngā mana hinegaro o tētahi atu, i tō whakaratonga ki a MBIE o ngā mōhiohio kei roto i tō marohitanga, ā, me te whakamahinga a MBIE mō ngā take arotake i tō marohitanga, me ngā whiriwhiri i muri iho.

1. Matatapu

7.1 Ka whāia e kōrua ko MBIE ngā hātepe whaitake ki te tiaki i ngā Mōhiohio Matatapu, i raro i te kōwae 7.3, me te kore e whakatepe i ētahi āhuatanga matatapu i whakaaetia i waenga i a rāua, e kore e whākina ngā Mōhiohio Matatapu ki tētahi atu, ki te kore tētahi atu rōpū e whakaae ā-tuhi.

7.2 Kā āhei kōrua ko MBIE ki te whāki Mōhiohio Matatapu ki tētahi atu tangata e whai wāhi hāngai ana ki te tukanga Tono Marohitanga mōna, pēnei i ngā āpiha, ngā kaimahi, ngā mātanga, ngā kaikirimana, ngā kaitohutohu ngaio, ngā mema pae arotake, ngā hoa rangapū, ngā tumuaki, ngā kaitohutohu rānei, engari mō te kaupapa anake o te whai wāhi ki ngā Tono Marohitanga.

7.3 E whakaae ana koe ko ngā takohanga a MBIE i raro i te kōwae 7.1 ka tau ki raro i ngā herenga kua whakatauhia e te Official Information Act 1982 (OIA), te Privacy Act 2020, ngā tikanga pāremata, tikanga kaupapa ā-ture hoki, me ētahi atu takohanga i raro i te ture. I te wā ka whiwhi a MBIE i tētahi tono OIA e pā ana ki ō Mōhiohio Matatapu, ka kōrero a MBIE ki a koe me te tono pea kia whakamāramatia he aha koe i kī ake he matatapu, he matatapu ā-arumoni rānei ngā mōhiohio.

1. Te tukanga marohitanga

8.1 Ahakoa ētahi atu whakaritenga i tēnei Tono Marohitanga, ka puritia tonutia e MBIE ēnei motika:

* Ka whakarerekē pea, ka whakatārewa, ka whakakore, ka tuku anō hoki/rānei ngā Tono Marohitanga, tētahi wāhanga rānei o ngā Tono Marohitanga.
* Tērā pea ka panoni a MBIE i tētahi wāhanga ōkiko o ngā Tono Marohitanga (tae atu ki te rā) i runga i te tikanga ka whakamōhio wawe i a koe, e taea ai e koe te urupare ki taua huringa.
* He wā anō, ka whakaaetia e MBIE tētahi tono tōmuri, mēnā ka whakatau ia, kāore he whakatakētanga ōkiko ki ētahi atu kaitono.
* Tērā pea ka whakawātea a MBIE i ngā tīwekaweka, i ngā herenga rānei o roto, i te wā rānei o te tukanga Tono Marohitanga, i te wā ka whakaaro a MBIE he tika, he whaitake hoki kia pērā.
* E kore pea tō marohitanga e whakaaetia kia whiwhi pūtea.
* Tērā pea ka ākiritia ngā tono katoa, ētahi noa iho rānei.
* Tērā pea ka whakaaetia tō marohitanga katoa, ko ētahi wāhanga noa iho rānei.
* Ko ngā mōhiohio ka tukuna e koe ki a MIE i roto i tō marohitanga, ka puritia pea, ka whakakorea rānei.
* Ka taea te rapu whakamahukitanga i tētahi(ētahi) kaitono e pā ana ki tētahi take e hono ana ki te tukanga Tono Marohitanga.
* Ka taea te whakapā atu ki tētahi(ētahi) kaitono, ā, tērā pea ka kauparea tētahi atu kaitono, i tētahi wā, i mua, i muri rānei i te whakaaetanga (mēnā rā) o ngā marohitanga.
* Tērā pea ka whakakore a MBIE, e kore rānei e whai whakaarotia, ngā tuhinga e pā ana ki tō marohitanga i tukuna mai e koe, māna, nāu i tono motuhake kia tirohia.
* Kei a MBIE te tikanga o te whakahaere i tēnei tikanga Tono Marohitanga.

1. Kāore he takohanga ā-kirimana e hua ake

9.1 Kāore he kirimana, ētahi atu takohanga ā-ture rānei e pupū ake i waenga i a koutou ko MBIE, e pā ana ki tēnei Tono Marohitanga, tēnei tukanga Tono Marohitanga rānei, kia waitohua rānō tētahi kirimana ōkawa e koutou ko MBIE.

9.2 Ehara tēnei Tono Marohitanga i te tāpaetanga nā MBIE ki te tuku pūtea ki a koe, ki te kuhu rānei ki tētahi whakaaetanga me koe. Ehara te tono, me te taetanga o ngā marohitanga te tohu o tētahi takohanga i runga i a MBIE ki te tuku kirimana mō ngā tono pūtea i tō marohitanga. E kore a MBIE e herea, ahakoa pēhea, kia mana rā anō tētahi kirimana.

9.3 E kore a MBIE e tuku whakaahuatanga, e tuku pūtāhui rānei i roto i tēnei Tono Marohitanga.

9.4 E kore a MBIE e noho here i ngā whakawhitinga kōrero ā-waha hei te wā o te tukanga Tono Marohitanga, otirā kei raro kē i ngā ture o tēnei Tono Marohitanga.

1. Kirimana tukanga kore

10.1 Ahakoa tētahi atu whakaritenga i roto i tēnei Tono Marohitanga, tētahi atu tuhinga rānei e pā ana ki tēnei Tono Marohitanga, ehara te tukunga o tēnei Tono Marohitanga i tētahi mea e here ā-ture ana i a MBIE kia kuhu, kia whai rānei i te tukanga e takoto ana i roto i tēnei Tono Marohitanga, ki te aromatawai rānei i tō marohitanga, ki te kuhu rānei ki ngā whiriwhiri kōrero, whakaritenga kirimana rānei ki a koe.

10.2 Hei kaupare atu i te rangirua, kāore tētahi kirimana ā-tukanga e ara ake i roto i tēnei tukanga Tono Marohitanga.

1. Kaupare papanga

11.1 E kore a MBIE, ētahi atu mema pae aromatawai rānei, ngā āpiha, ngā kaimahi, ngā kaitohutohu, ētahi atu māngai rānei e noho papanga (ā-kirimana, ā-tūkino, tae atu ki te tōtōā, tētahi atu rānei) mō ētahi tūkino, tāhapa rānei, whakapaunga, ngaromanga, ētahi atu utu rānei (tae atu ki ngā utu ā-ture) i pā ki a koe, ō hoa, tētahi atu tangata rānei e hono ana ki tēnei tukanga Tono Marohitanga, tae atu ki ēnei i raro, ā, me ētahi atu:

* te tukanga aromatawai
* te whakaritenga o tētahi marohitanga
* ngā whakatewhatewha i te kaitono, ā te kaitono rānei
* te whakamutu kirimana
* te whakaaetanga, te whakakorenga rānei o tētahi ākiritanga o tētahi marohitanga
* te tārewatanga, te whakakorenga rānei o te tukanga i whakaarotia i roto i tēnei Tono Marohitanga,
* ngā mōhiohio rānei i tukua, kāore rānei i tukua ki tētahi kaitono.

11.2 Mā te whai wāhi ki tēnei tukanga Tono Marohitanga, e whakawātea ana koe i ō motika ki te tuku kerēme mō MBIE. I te mea kāore e taea te karo ngā hononga ā-ture i waenga i a koutou ko MBIE i raro i te ture, ko te papanga a MBIE ka whāitihia ki te $1.

11.3 E kore tētahi mea i roto, i tohua rānei i roto, i ara ake rānei i roto i tēnei Tono Marohitanga, ētahi atu whakawhiti kōrero rānei ki tētahi kaitono, e whakamāramatia ai hei tohutohu ā-ture, ā-pūtea, tētahi atu momo tohutohu rānei.

1. Ngā utu me ngā whakapaunga

12.1 Kāore a MBIE e haepapa ana ki ngā utu, ngā whakapaunga rānei i utua e koe ki te whakariterite i tētahi tono.

1. Te ture whakahaere me te mana whakatau ture

13.1 Ka whakamāramatia tēnei Tono Marohitanga i runga anō i te mana whakahaere o te ture o Aotearoa, ā, e whakaae ana koe ki te tuohu ki te mana whakatau ture motuhake o ngā kōti o Aotearoa, i roto i tētahi tohenga e pā ana ki tēnei Tono Marohitanga, tētahi atu marohitanga rānei.

1. Te whāki mōhiohio

14.1 Ka tuku tūmatanuitia e MBIE ēnei mōhiohio e whai ake nei:

* Te ingoa o te marohitanga
* Te ingoa o te Kaitaurima angitu (te rōpū kirimana)
* Ngā ingoa o ngā rōpū Rangapū katoa
* Te tauākī tūmatanui (kei roto i te marohitanga)
* Ngā tauākī tūmatanui i roto i ngā pūrongo Kokenga, te pūrongo Whakamutunga hoki/rānei (mēnā ka whiwhi pūtea)
* Te tapeke o te pūtea i tukuna
* Te tau kirimana (mēna i whiwhi pūtea)
* Ngā rā tīmata, rā mutu hoki o te kirimana (mēnā i whiwhi pūtea)
* Te tūnga o te kirimana (mēnā i whiwhi pūtea)

14.2 E tono ana a MBIE kia kaua koe e tuku pānuitanga pāpāho, ētahi atu mōhiohio rānei e pā ana ki te tukanga e takoto ana i tēnei Tono Marohitanga, te tukunga, te whakaaetanga rānei o tētahi marohitanga mā tētahi ara tūmatanui, ki te kore koe e whakamōhio wawe i a MBIE.